Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 691/12/4406	Topoľčany, 12.11.2013
EEČ : 2-35-69-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.11.2012, spisová značka Pv 691/12/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 12. 09. 2012 asi o 10.40 hod. v Topoľčanoch, na Ulici streďanskej č. 4598/25A v priestoroch Obchodného domu XXXXX SR v.o.s. odcudzila tovar a to l ks Palette šampón na vlasy v hodnote 3,29 Eur, ktorý si vložila do tašky a takto prešla priestorom pokladne bez zaplatenia tovaru, pričom bola pristihnutá pracovníkom strážnej služby, čím poškodenej strane XXXXX Slovenská republika, v.o.s., XXXXX, 831 04 XXXXX, IČO: 35790 164 spôsobila škodu vo výške 3,29 Eur, uvedeného skutku sa dopustila potom, ako bola za obdobný čin - drobnú krádež zo dňa 20. 06. 2012 v HM XXXXX v Topoľčanoch posúdenú ako priestupok proti majetku podľa § 50 ods. l Zákona SNR č. 372/1990 Zb. o priestupkoch v znení neskorších predpisov - postihnutá blokovou pokutou vo výške 5,- Eur, číslo bloku A 706603.

Uznesením prokurátora Okresnej prokuratúry XXXXX zo dňa 3.11.2012, spisová značka Pv 691/12/4406, bola určená obvinenej skúšobná doba v trvaní 12 mesiacov.
Odôvodnenie:
     Námestník okresnej prokurátorky v Topoľčanoch uznesením pod sp. zn. Pv 691/2012 zo dňa 26. 10. 2012, ktoré nadobudlo právoplatnosť dňa 03. 11. 2012, u obvinenej XXXXX podľa § 216  ods. l  Tr. por. podmienečne zastavil trestné stíhanie pre prečin krádeže podľa § 212 ods. 2 písm. f/ Trestného zákona, na skutkovom základe uvedenom v uznesení.
    Podľa § 216 ods. 2 Tr. por. bola obvinenej stanovená skúšobná doba v trvaní 12 mesiacov, ktorá začala plynúť odo dňa právoplatnosti uvedeného rozhodnutia.

     Dňom 03. 11. 2013 uplynula skúšobná doba podmienečného zastavenia trestného stíhania u obvinenej XXXXX.

     Bolo preto vykonané šetrenie, v rámci ktorého bolo zistené, že obvinená XXXXX viedla v skúšobnej dobe riadny život, nedopustila sa trestného činu, ani priestupku, čo vyplýva z odpisu z registra trestov, ako i zo správy Mesta XXXXX, resp. správy zo systému AVÍZO a evidencie priestupkov.

      V zmysle ust. § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

     V prípade obvinenej XXXXX s poukazom na vyššie uvedené skutočnosti možno konštatovať, že v skúšobnej dobe sa osvedčila.

     Z týchto dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hollý
prokurátor